

1. **melléklet**

**Torpedójáték**

A játékot a hagyományos torpedójátékhoz hasonlóan kell játszani. Cél: a másik fél hajóinak elsüllyesztése a koordináta-rendszer pontjainak segítségével. 

A koordináta-rendszer x tengelye az Egyenlítő, az y tengely a kezdő hosszúsági kör. Az x tengely bal oldala a nyugati hosszúság, jobb oldala a keleti hosszúság, míg az y tengely felső része az északi szélesség, a tengely alsó része a déli szélesség.

Először rajzold be saját koordináta-rendszeredbe a hajóidat! A hajók a következő nagyságúak:

csónak (1 egység)

vitorlás (2 egység

komp (3 egység)

uszály (4 egység)

óceánjáró (5 egység)

Pl.: csónak {-7;9} {-6;9}

*Megjegyzés: a tengelyeken fokok helyett számokat adunk meg a játék könnyítése érdekében.*

A fiatalabb játékos kezd, mond egy tetszőleges koordinátát. Először mindig az x tengely koordinátáját olvassuk le, majd az y tengelyét. Ha sikerült találnia, akkor a másik fél kimondja: TALÁLT! Ilyenkor a koordináta-rendszerben a helyesen eltalált pontot x-szel jelöljük! Az x pontokat összekötve kapjuk meg a hajó nagyságát! Addig mond koordinátákat a fiatalabb játékos, amíg téveszt. Ekkor csere következik. Ha egy játékos egy hajó minden pontját eltalálta, akkor a másik játékos kimondja: SÜLLYEDT! A játék addig folytatódik, amíg a hajók elfogynak. Az a játékos győz, aki hamarabb elsüllyeszti az ellenfél összes hajóját!

**A következő oldalakon a torpedójátékhoz szükséges nyomtatható játékmezők találhatók.**

